**Pogoji in pravila sodelovanja v nagradni igri »CPS Laško nagrajuje«**

**1. Splošne določbe**

* V anketi lahko sodelujete vsi občani Občine Laško z v celoti izpolnjenim anketnim vprašalnikom na spletni strani <http://88.200.33.40/LimeSurvey/index.php/228992> ali vrnjenim izpolnjenim anketnim vprašalnikom po pošti na občino s pripisom: Nagradna akcija »CPS Laško nagrajuje« ali v namenske skrinjice na Občini Laško, starejši od 12 let;
* Vsi, ki boste oddali veljavno izpolnjen anketni vprašalnik ter v njem vpisali tudi svoje kontaktne podatke, se boste preko žrebanja potegovali za praktično nagrado v vrednosti do 200 EUR;
* Sodelovanje v nagradnem žrebanju je prostovoljno, v kolikor ne želite sodelovati v nagradni igri, lahko anketo rešite anonimno;
* S sodelovanjem v tej nagradni igri samodejno potrjujete verodostojnost podanih podatkov in soglašate, da organizator z njimi razpolaga za namen te nagradne igre ter ima pravico objaviti podatke v promocijske namene (na spletu ali v nespletnih medijih), za kar od organizatorja ne boste zahtevali plačila ali odškodnine,
* Vse vprašalnike bo organizator za namene analize obravnaval anonimno;
* V nagradni igri ne morejo sodelovati izdelovalci CPS Občine Laško in uslužbenci Občine Laško;
* Anketo lahko izpolnite le enkrat.

**2. Nagrada in nagradno žrebanje**

* Vsi, ki boste oddali veljavno izpolnjen anketni vprašalnik ter v njem vpisali tudi svoje kontaktne podatke, se boste preko žrebanja potegovali za praktično nagrado v vrednosti do 200 EUR.
* V skladu s 5. členom Zakona o dohodnini (Zdoh-2, Uradni list RS, št. 13/11 - uradno prečiščeno besedilo s spremembami; v nadaljevanju Zdoh-2) je rezident Slovenije zavezan za plačilo dohodnine od vseh dohodkov, ki imajo vir v Sloveniji in izven Slovenije. Po določilih 15. člena ZDoh-2 pa so dohodki vsi dohodki in dobički, ne glede na vrsto, če ni s tem zakonom določeno drugače. Dobitki v nagradnih igrah pa v skladu s tretjim odstavkom 105. člena ZDoh-2 sodijo med druge dohodke. Akontacije dohodnine od drugih dohodkov se s prvim odstavkom 131. člena ZDoh-2 izračuna in plača po stopnji 25% od davčne osnove. Akontacijo dohodnine izračuna plačnik davka iz 58. člena Zakona o davčnem postopku – (ZDavP-2, Uradni list RS, št. 13/11 - uradno prečiščeno besedilo s spremembami) v obračunu davčnega odtegljaja (obrazec REK-2). Podrobnejše informacije lahko preberete [tukaj](http://www.fu.gov.si/davki_in_druge_dajatve/podrocja/dohodnina/dohodnina_drugi_dohodki/);
* Plačilo vseh davkov od nagrad (vključno z DDV-jem) je odgovornost Izvajalca. Izvajalec bo za nagrajence od vrednosti nagrade odvedel akontacijo dohodnine v skladu z veljavnimi predpisi, doplačila dohodnine pa je na podlagi letne dohodninske odločbe dolžan poravnati prejemnik nagrade sam. Pred izročitvijo nagrade izžrebancu, mora le-ta organizatorju posredovati osebne podatke: ime in priimek, datum rojstva, naslov, telefonsko številko, davčno številko ter izrecno in brezpogojno dovoljuje izvajalcu, da njegove osebne podatke in davčno številko posreduje pristojnemu davčnemu organu za namen odmere dohodnine.
* Nagradno žrebanje bo izvedeno predvidoma v mesecu septembru 2016, točen datum žrebanja bo objavljen na spletni strani občine. Nagrada bo podeljena na javnem dogodku, datum dogodka bo objavljen na spletni strani;
* Ime in priimek nagrajenca bo objavljen na spletni strani najkasneje v 8 dneh po žrebanju. Dobitnik nagrade bo o prejeti nagradi obveščen pisno ali telefonsko v roku 8 dni od žrebanja. Izžrebanec s sodelovanjem potrjuje, da se strinja s splošnimi pogoji sodelovanja v nagradnem žrebanju in soglaša, da se njihovo ime in priimek ter prejeto nagrado objavi na spletu ali v nespletnih medijih.

**3. Varovanje osebnih podatkov**

* Organizator bo osebne podatke nagrajenca uporabil zgolj za potrebe izročitve nagrade.
* Organizator bo z osebnimi podatki, pridobljenimi tekom nagradne igre, ravnal skrbno in jih varoval v skladu z Zakonom o varstvu osebnih podatkov.
* Organizator osebnih podatkov udeležencev ne bo posredoval tretji osebi ali jih uporabil v druge namene, kot izključno za potrebe uspešne celostne izvedbe nagradnega žrebanja.

4. Dodatne informacije in spremembe

* Dodatne informacije o nagradni igri so dostopne na spletni strani Občine Laško <http://www.lasko.si/>.
* O vseh spremembah in novostih bo izvajalec sodelujoče obveščal z objavami na spletni strani <http://www.lasko.si/>.